CELEX: 32013R1298
Language: et
Date: 2013-12-11 00:00:00
Title: Euroopa Parlamendi ja nõukogu määrus (EL) nr 1298/2013, 11. detsember 2013 , millega muudetakse nõukogu määrust (EÜ) nr 1083/2006 seoses teatavatele liikmesriikidele Euroopa Sotsiaalfondist eraldatavate rahaliste vahenditega

20.12.2013   
            
            
               ET
            
            
               Euroopa Liidu Teataja
            
            
               L 347/256
            
         EUROOPA PARLAMENDI JA NÕUKOGU MÄÄRUS (EL) nr 1298/2013,
   11. detsember 2013,
   millega muudetakse nõukogu määrust (EÜ) nr 1083/2006 seoses teatavatele liikmesriikidele Euroopa Sotsiaalfondist eraldatavate rahaliste vahenditega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 177,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Majandus- ja Sotsiaalkomitee arvamust,
   pärast konsulteerimist Regioonide Komiteega,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Aastateks 2014–2020 ettenähtud mitmeaastase finantsraamistiku üle peetavate läbirääkimistega seoses tuleks käsitleda teatavaid läbirääkimiste lõpptulemusest johtuvaid küsimusi.
            
         
               (2)
            
            
               Euroopa Ülemkogu jõudis 27–28. juuni 2013. aasta kohtumisel järeldusele, et nimetatud küsimustest enim mõjutatud liikmesriikide, st Prantsusmaa, Itaalia ja Hispaania jaoks tuleks leida sobivad lahendused eelarve raames.
            
         
               (3)
            
            
               Praegust majanduskriisi silmas pidades ja eesmärgiga tugevdada liidu majanduslikku, sotsiaalset ja territoriaalset ühtekuuluvust ning panustamaks olulistesse meetmetesse, mida nimetatud liikmesriikides on vaja rakendada, et lahendada töötuse, eriti noorte töötuse ning vaesuse ja sotsiaalse tõrjutuse probleeme, tuleks suurendada Euroopa Sotsiaalfondist (ESF) Prantsusmaale, Itaaliale ja Hispaaniale 2013. aastal eraldatavaid vahendeid.
            
         
               (4)
            
            
               Selleks et kindlaks määrata asjaomastele liikmesriikidele nõukogu määruse (EÜ) nr 1083/2006 (2) I lisa kohaselt eraldatavad summad, tuleb kohandada sätteid, mis reguleerivad kolmele eesmärgile vastavatest fondidest eraldatavaid koguvahendeid, ja määruse II lisa, milles on kehtestatud liikmesriikidevahelise iga-aastaste kulukohustuste assigneeringute soovitusliku jaotuse kriteeriumid ja metoodika.
            
         
               (5)
            
            
               Selleks et tagada 2013. aasta kulukohustuste assigneeringute suurendamise tulemuslikkus ja et kaasa aidata rakenduskavade elluviimisele, tuleks arvesse võtta asjaomaste liikmesriikide võimet kasutada fondide vahendeid lähenemiseesmärgi ning piirkondliku konkurentsivõime ja tööhõive eesmärkide täitmiseks.
            
         
               (6)
            
            
               Selleks et anda aega ESFist eraldatavaid täiendavaid vahendeid rakenduskavade elluviimisel tõhusalt ära kasutada, tuleks pikendada selliste eelarveliste kulukohustuste tähtaegu, mis seonduvad rakenduskavadega, mille jaoks määruse (EÜ) nr 1083/2006 II lisas sätestatud uued eraldised on ette nähtud.
            
         
               (7)
            
            
               Võttes arvesse, et tegemist on 2013. aasta kulukohustuste assigneeringutega, peaks käesolev määrus jõustuma viivitamata.
            
         
               (8)
            
            
               Määrust (EÜ) nr 1083/2006 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1083/2006 muudetakse järgmiselt.
   
               1)
            
            
               Artiklit 18 muudetakse järgmiselt:
               
                           a)
                        
                        
                           lõike 1 esimene lõik asendatakse järgmisega:
                           „Fondi kulukohustuste täitmiseks ette nähtud vahendid aastateks 2007–2013 on 308 542 551 107 eurot 2004. aasta hindades vastavalt I lisas toodud jaotusele aastate kaupa.”;
                        
                     
                           b)
                        
                        
                           lõige 3 asendatakse järgmisega:
                           „3.   II lisa punktides 12–30 ja punktis 32 osutatud summad tuleb lisada artiklites 19, 20 ja 21 osutatud summadele ja need tuleb programmitöö dokumentides selgelt piiritleda.”
                        
                     
         
               2)
            
            
               Artiklid 19 ja 20 asendatakse järgmisega:
               „Artikkel 19
               Lähenemiseesmärgi vahendid
               Lähenemiseesmärgi koguvahendid moodustavad 81,53 % artikli 18 lõikes 1 nimetatud vahenditest (s.o kokku 251 543 760 146 eurot) ja jaotatakse eesmärgi eri osade vahel järgmiselt:
               
                           a)
                        
                        
                           70,50 % (s.o kokku 177 338 880 991 eurot) artikli 5 lõikes 1 osutatud toetustele, kasutades liikmesriikidevahelise soovitusliku jaotuse arvutamisel kriteeriumidena abikõlbliku elanikkonna suurust, piirkonna jõukust, riigi jõukust ning töötust;
                        
                     
                           b)
                        
                        
                           4,98 % (s.o kokku 12 521 289 405 eurot) artikli 8 lõikes 1 osutatud üleminekuperioodi eritoetustele, kasutades liikmesriikidevahelise soovitusliku jaotuse arvutamisel kriteeriumidena abikõlbliku elanikkonna suurust, piirkonna jõukust, riigi jõukust ning töötust;
                        
                     
                           c)
                        
                        
                           23,23 % (s.o kokku 58 433 589 750 eurot) artikli 5 lõikes 2 osutatud toetustele, kasutades liikmesriikidevahelise soovitusliku jaotuse arvutamisel kriteeriumidena elanikkonna suurust, riigi jõukust ning pindala;
                        
                     
                           d)
                        
                        
                           1,29 % (s.o kokku 3 250 000 000 eurot) artikli 8 lõikes 3 osutatud üleminekuperioodi eritoetustele.
                        
                     Artikkel 20
               Piirkondliku konkurentsivõime ja tööhõive eesmärgi vahendid
               Piirkondliku konkurentsivõime ja tööhõive eesmärgi koguvahendid moodustavad 15,96 % artikli 18 lõikes 1 nimetatud vahenditest (s.o kokku 49 239 337 841 eurot) ja jaotatakse eesmärgi eri osade vahel järgmiselt:
               
                           a)
                        
                        
                           78,91 % (s.o kokku 38 854 031 211 eurot) artiklis 6 osutatud toetustele, kasutades liikmesriikidevahelise soovitusliku jaotuse arvutamisel kriteeriumidena abikõlbliku elanikkonna suurust, piirkonna jõukust, töötuse määra, tööhõive määra ja rahvastikutihedust, ning
                        
                     
                           b)
                        
                        
                           21,09 % (s.o kokku 10 385 306 630 eurot) artikli 8 lõikes 2 osutatud üleminekuperioodi eritoetustele, kasutades liikmesriikidevahelise soovitusliku jaotuse arvutamisel kriteeriumidena abikõlbliku elanikkonna suurust, piirkonna jõukust, riigi jõukust ning töötuse määra.”
                        
                     
         
               3)
            
            
               Artikli 21 lõike 1 sissejuhatav lause asendatakse järgmisega:
               „Euroopa territoriaalse koostöö eesmärgi koguvahendid moodustavad 2,51 % artikli 18 lõikes 1 osutatud vahenditest (s.o kokku 7 759 453 120 eurot) ja, välja arvatud II lisa lõikes 22 osutatud summa, jaotatakse eesmärgi eri osade vahel järgmiselt:”
            
         
               4)
            
            
               Artiklisse 75 lisatakse järgmine lõige 1b:
               „1b.   Erandina lõikest 1 täidetakse II lisa punktis 32 osutatud summadega seotud eelarvelised kulukohustused 30. juuniks 2014.”
            
         
               5)
            
            
               I lisa asendatakse järgmisega:
               
                  „I LISA
                  
                     Kohustuste assigneeringute jaotus aastate kaupa aastateks 2007–2013
                  
                  
                     (osutatud artiklis 18)
                  
                  
                              (eurodes, 2004. aasta hindades)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000
                           
                           
                              43 318 000 000
                           
                           
                              43 862 000 000
                           
                           
                              43 860 000 000
                           
                           
                              44 073 000 000
                           
                           
                              44 723 000 000
                           
                           
                              45 843 551 107”;
                           
                        
            
         
               6)
            
            
               II lisasse lisatakse järgmine punkt:
               
                           „32.
                        
                        
                           Aastaks 2013 eraldatakse ESFi vahenditest 125 513 290 euro suurune lisaassigneering, mis jaotatakse järgmiselt: Prantsusmaale 83 675 527 eurot, Itaaliale 25 102 658 eurot ja Hispaaniale 16 735 105 eurot.”
                        
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 11. detsember 2013
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         V. LEŠKEVIČIUS
      
   
   
      (1)  Euroopa Parlamendi 20. novembri 2013. aasta seisukoht (Euroopa Liidu Teatajas seni avaldamata) ja nõukogu 5. detsembri 2013. aasta otsus.
   
      (2)  Nõukogu 11. juuli 2006. aasta määrus (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (ELT L 210, 31.7.2006, lk 25).